***1. sz. melléklet***

### Egyedi szerződés (minta)

amely létrejött egyrészről a

**Érintett Szervezet**

|  |  |
| --- | --- |
| **Érintett Szervezet neve:** |  |
| **Székhely:** |  |
| **Cégjegyzék szám:** |  |
| **Adószám:** |  |
| **Bankszámlaszám:** |  |
| **Képviseli:** |  |
| **Képviselő titulusa:** |  |

mint Vevő, a továbbiakban: Vevő

másrészről a(z)

**Szállító**

|  |  |
| --- | --- |
| **Cég neve:** |  |
| **Székhely:** |  |
| **Cégjegyzék szám:** |  |
| **Adószám:** |  |
| **Bankszámlaszám:** |  |
| **Képviseli:** |  |
| **Képviselő titulusa:** |  |
|  |  |
| **Cég neve:** |  |
| **Székhely:** |  |
| **Cégjegyzék szám:** |  |
| **Adószám:** |  |
| **Bankszámlaszám:** |  |
| **Képviseli:** |  |
| **Képviselő titulusa:** |  |

mint Szállító[[1]](#footnote-2) (a továbbiakban együtt: Szállító) között (a továbbiakban Vevő és Szállító külön-külön említve: Fél, együtt említve: felek: Felek) alulírott helyen és napon az alábbi feltételekkel.

A szerződés létrejöttének előzménye:

Felek rögzítik, hogy a Digitális Kormányzati Ügynökség Zártkörűen Működő Részvénytársaság, (a továbbiakban: Beszerző) által **EKR…….** szám alatt, a központosított közbeszerzés hatálya alá tartozó Érintett Szervezetek részére a közbeszerzésekről szóló 2015. évi CXLIII. törvény (a továbbiakban: Kbt.) és a Nemzeti Hírközlési és Informatikai Tanácsról, valamint a Digitális Kormányzati Ügynökség Zártkörűen Működő Részvénytársaság és a kormányzati informatikai beszerzések központosított közbeszerzési rendszeréről szóló 301/2018. (XII. 27.) Korm. rendelet alapján „**…………**” tárgyban (**…. rész: …………** ) tárgyban lefolytatott keretmegállapodás megkötésére irányuló eljárás első része eredményeképpen a Beszerző és Szállító között keretmegállapodás jött létre (a továbbiakban: KM).

KM azonosítószáma: …………………

KM aláírásának dátuma: …………….

KM időbeli hatálya: …………….

KM keretösszege: ……………

Jelen szerződést a közbeszerzési eljárásban közös ajánlatot benyújtó ajánlattevők közösen teljesítik. A közös ajánlattevők egymás közti, illetve a Vevő közti viszonyát a jelen szerződés és az együttműködési megállapodás tartalmazza. A jelen szerződést aláíró Szállító, a(z) ……cégnév…………., a Szerződést – meghatalmazás alapján – a(z) összes közös ajánlattevő nevében írja alá. A jelen szerződést aláíró Szállító jogosult – meghatalmazás alapján – a(z) összes közös ajánlattevő nevében a számlát kiállítani.

A közös ajánlattevők kijelentik, hogy jelen szerződésből eredő kötelezettség teljesítéséért egyetemleges felelősséget vállalnak.

Szállító, jelen szerződés aláírásával kinyilvánítja, hogy ismeri és a szerződés teljesítése során figyelembe veszi, elfogadja és betartja a jelen szerződés tárgyát, annak megvalósítását érintő valamennyi jogszabályt, az egyébként rá vonatkozó etikai normákat, valamint a **közbeszerzési dokumentáció részét képező műszaki leírásban** foglaltakat.

1. **A szerződés tárgya, mennyisége**
   1. A jelen szerződés *(a továbbiakban: Szerződés)* a keretmegállapodás megkötésére irányuló közbeszerzési eljárás 2. része eredményeképpen a Vevő – hivatkozott KM tárgyát képező termékekre vonatkozó - beszerzési igénye megvalósítására jött létre. A *„……………………………………”* tárgyú eljárásban Vevő megrendeli, Szállító pedig elvállalja a **közbeszerzési dokumentáció részét és a Szerződés 1. sz. mellékletét képező műszaki leírásban** meghatározott követelményeknek megfelelő, megrendelt termék- és árlista szerint nevesített elemekből álló alábbi termékek szállítását és tulajdonba adását, valamin szolgáltatás nyújtását.
   2. Felek rögzítik, hogy a jelen szerződés tárgyát képező termékek a szerzői jogról szóló 1999. évi LXXVI. törvény (a továbbiakban: Szjt.) 20. §-ában meghatározott üres kép- és hanghordozóknak minősülnek, amelyre tekintettel a szerzői művek és szomszédos jogi teljesítmények jogosultjait magánmásolási jogdíj illeti meg. Vevő kijelenti, hogy a termékek nem kerülnek magáncélú másolat készítésére feljogosított személy birtokába, és a termékeket nyilvánvalóan és kizárólag a szabad másolatkészítéstől eltérő célra használják, így ezen termékek tekintetében Eladó mentesül a magánmásolási jogdíj megfizetésének kötelezettsége alól.[[2]](#footnote-3)
   3. A Szerződésben meghatározott szállítást és számlakiállítást a(z) […] cégnév […] teljesíti.
2. **Szerződés időbeli hatálya és teljesítési határideje**
   1. A Szerződés a Felek általi aláírás – nem egy időpontban történő aláírás esetén a későbbi aláírás – napján lép hatályba és a Felek szerződésszerű teljesítéséig marad hatályban.
   2. Szállító a Szerződés keretén belül szállítandó termékeket és dokumentumokat a Szerződés aláírását követő ……….. napig köteles leszállítani. Vevő előteljesítést elfogad.
3. **Teljesítés helye**

Szállítónak a Szerződés 2. számú mellékletében szereplő termékeket és a termékekhez kapcsolódó dokumentumokat a következő címre kell szállítania: […]

1. **Teljesítés módja**
   1. Szállító köteles Vevő számára új, rendeltetésszerű használatra alkalmas termékeket szállítani.
   2. Szállító a termék szállításával egyidejűleg köteles az arra vonatkozó, a rendeltetésszerű használathoz szükséges valamennyi okiratot, dokumentációt átadni, továbbá a rendeltetésszerű használathoz szükséges tájékoztatást, betanítást a Vevő által kijelölt személyek részére elvégezni. Szállító különösen az alábbi dokumentumokat köteles Vevőnek átadni:

* jótállás dokumentumai,
* a telepítő készlet és a magyar nyelvű műszaki dokumentáció.
  1. Amennyiben magyar nyelvű műszaki dokumentáció nem áll rendelkezésre, a Szállító az angol nyelvű műszaki dokumentációt köteles Vevő rendelkezésére bocsátani. A telepítőkészlet és a műszaki dokumentáció elektronikus formában is átadható
  2. Amennyiben a Szerződés teljesítése során Szállító számára bármikor olyan körülmény áll elő, amely akadályozza az időben történő teljesítést, úgy Szállítónak haladéktalanul írásban értesítenie kell a Vevőt a késedelem tényéről, annak várható elhúzódásáról és okairól. A jelen pont szerinti értesítés megküldése nem zárja ki a Szerződés késedelmes teljesítésre, illetve szerződésszegésre vonatkozó rendelkezéseiben foglaltak alkalmazását.
  3. Amennyiben olyan körülmény áll elő, amely akadályozza, vagy késlelteti Vevő megfelelő együttműködését a Szerződés teljesítése során, erről köteles Szállítót haladéktalanul értesíteni, jelezve az akadályt és annak okát, valamint várható időtartamát. Vevő késedelme Szállító egyidejű késedelmét kizárja.
  4. Szállító jelen szerződésben meghatározott feladatai teljesítéséhez a KM és a Kbt. 138. § (3) bekezdésében foglaltaknak megfelelően jogosult alvállalkozót igénybe venni.
  5. Amennyiben a Szerződés teljesítése során további szakemberek, alvállalkozó bevonása válik szükségessé, akkor ezen személy/alvállalkozó bevonására a Kbt. 138. § (2) és (3) bekezdéseiben foglaltak szerint kell eljárni, valamint a KM vonatkozó rendelkezéseit kell alkalmazni.
  6. Szállító felelősséget vállal, hogy a Szerződés teljesítésébe általa bevont személyekkel, alvállalkozókkal munkájuk, hozzájárulásuk arányában elszámol. Vevőt fizetési kötelezettség – jelen szerződésben szabályozottak szerint – kizárólag Szállító irányába terheli.
  7. Vevő előírja a Kbt. 136. § (1) bekezdés a)-b) pontjainak, valamint a Kbt. 143. § (3) bekezdésének alkalmazását.

1. **Fizetendő ellenérték**
   1. Felek rögzítik, hogy a beszerzés …………….[[3]](#footnote-4) forrás felhasználásával valósul meg. Az európai uniós forrás felhasználására tekintettel a projekt azonosítója: ……………. .[[4]](#footnote-5)
   2. Szállító a Szerződés alapján szállítandó termékek szállítását és Vevő tulajdonába adását a Szerződés 2. számú mellékletében meghatározott szerződéses árakon teljesíti.
   3. Szállítót megillető vételár teljes összege: […],- Ft + ÁFA, azaz […] forint + ÁFA.

A szerződéses ár (termékek, eszközök esetén) tartalmazza a KM-ben foglalt valamennyi költséget – de nem tartalmazza az általános forgalmi adót, valamint a beszerzési díjat.

*Amennyiben a Beszerző a DKÜ rendelet 13. § (1) bekezdés b) pontja alapján a beszerzési igény kielégítésére szolgáló beszerzési* ***eljárást saját hatáskörben történő lefolytatásra a Vevőnek visszaadja*** *és a Megrendelő jelen keretmegállapodás alapján folytatja le a közbeszerzési eljárást, a beszerzési díj* ***a létrejövő visszterhes szerződés ÁFA nélkül számított értékének 1,5 (másfél) %-a. A beszerzési díj Beszerző részére történő megfizetésre ebben az esetben Szállítón keresztül történik.***

* 1. Szállítót a Szerződésben rögzített ellenértéken túl, további díjazás, költségtérítés, vagy szolgáltatás a Szerződés teljesítéséért semmilyen jogcímen nem illeti meg. A Szerződésben meghatározott árak a szerződés időtartama alatt kötöttnek tekintendők, azok semmilyen jogcímen nem emelhetők.
  2. Szállító – amennyiben a Közbeszerzési eljárás során közös ajánlattevőnek minősült – a 424/2017. (XII. 19.) Korm. rendelet 8. § d) pontjában foglaltakkal összhangban az alábbiakban nyilatkozik az ellenszolgáltatásból a közös ajánlattevők részesedésének értékéről: […]

1. **Fizetési feltételek**
   1. Vevő a Szerződéssel kapcsolatban saját forrásból történő finanszírozás esetén az előlegfizetést kizárja.
   2. Szállító a Szerződés 5.3. pontjában meghatározott vételárra számla ellenében jogosult, amit Szállító a Vevő által aláírt teljesítésigazolás alapján, annak kézhez vételét követően, a jelen Szerződés 8.2. pontjában foglaltakkal összhangban állít ki, és azzal együtt nyújt be a Vevőnek. Szállító egy számla kiállítására jogosult.
   3. A benyújtandó számla kötelező melléklete az előírásnak megfelelően kiállított és aláírt teljesítésigazolás.
   4. Szállító a számlát az alábbiak szerint köteles kiállítani:
2. a számla szabályszerű kiállítása után Szállító a számlát Vevő nevére, Vevő (postafiók) címére (cím ………………….) küldi,
3. a számlán szerepeltetni szükséges a szállított termékek megnevezése, VTSZ/SZJ száma mellett Vevő által megadott belső azonosításra szolgáló szerződés számot, valamint fizetési határidőként 30 (harminc) napot,
4. a számlán fel kell tüntetni a bankszámlaszámot, a bank nevét, valamint az adószámot,
5. a számlán fel kell tüntetni a „számla” elnevezést
6. a számlának meg kell felelnie az általános forgalmi adóról szóló 2007. évi CXXVII. törvény (a továbbiakban: Áfa tv.) 169. § -a szerinti előírásoknak.
   1. Vevő a jogszabályi előírásoknak megfelelően kiállított számlának és mellékleteinek központi iktatójába érkezésétől számított 30 (harminc) napon belül utalja át az ellenértéket a Szállítónak, amely időtartamba nem számít bele az esetleges számlareklamáció ideje.
   2. Késedelmes fizetés esetén Vevő a Polgári törvénykönyvről szóló 2013. évi V. törvény (Ptk.) szerint meghatározott mértékű késedelmi kamatot fizet a Szállítónak.
   3. Szállító nem fizet, illetve számol el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek Szállító adóköteles jövedelmének csökkentésére alkalmasak.
   4. A Kbt. 136. § (2) bekezdése értelmében a külföldi adóilletékességű Szállító köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Szállítóra vonatkozó adatokat az országok között jogsegély igénybevétele nélkül.
   5. Az ellenérték megfizetésére egyebekben a KM V.2. pontjának rendelkezéseit kell alkalmazni.
   6. Szállító a bankszámlaszámában bekövetkezett változásról köteles a Vevőt haladéktalanul értesíteni.
   7. A számlán csak a KM és a Szerződés hatálya alá tartozó termékek szerepelhetnek. Támogatásból megvalósuló közbeszerzés esetén a Kbt. 135. § (4) bekezdésében, valamint a Ptk. 6:130. § (1) bekezdésében előírtak az irányadók.
   8. Szállító a Szerződésből eredő követelését nem engedményezheti harmadik személyre.
7. **Átadás-átvételre vonatkozó előírások**
   1. Vevő a Szerződés keretén belül leszállított termékeket és dokumentumokat átadás-átvételi eljárás keretében, a teljesítés helyén veszi át hétfőtől-csütörtökig 9:00-16:00 óra között, pénteken 9:00-13:00 óra között.
   2. Szállító a termékek átadás-átvételekor köteles szállítólevelet átadni Vevő képviselője részére. A szállítólevélen fel kell tüntetni a Szerződés számát. Az átadás-átvételi dokumentumon fel kell tüntetni az átadott termékek azonosítását szolgáló adatokat (pl.: megnevezés, gyártási szám, típusszám, modellszám, dátum és időpont, stb.).
   3. Az átadás-átvétel során Vevő képviselője ellenőrzi, hogy:

* a leszállított mennyiség megegyezik-e a szállítólevélen feltüntetett mennyiséggel,
* a szállítólevél tartalmazza-e a szerződés számát és az átadott dokumentumokból megállapíthatóak-e a 7.2. pontban felsorolt adatokat,
* Szállító a Szerződés 2. számú mellékletében meghatározott terméket szállította-e le,
* Szállító a termékkel együtt a termék rendeltetésszerű használatához szükséges dokumentumokat átadta-e, illetve megadta-e ezen dokumentumok elektronikus elérhetőségét.
  1. Vevő az átvételt a szállítólevél aláírásával igazolja. Vevő az átvételt megtagadhatja az alábbi esetek bármelyikének bekövetkezése esetén:
* a leszállított mennyiség nem egyezik meg a szállítólevélen feltüntetett mennyiséggel,
* a szállítólevél nem tartalmazza a Szerződés számát és/vagy az átadott dokumentumokból nem állapíthatóak meg a 7.2. pontban felsorolt adatokat,
* Szállító nem a Szerződés 2. számú mellékletében meghatározott terméket szállította le,
* Szállító a termékkel együtt nem vagy nem teljeskörűen adta át a rendeltetésszerű használathoz szükséges dokumentumokat, illetve nem adta meg ezen dokumentumok elektronikus elérhetőségét.
  1. Az átvétel megtagadásáról jegyzőkönyvet kell felvenni, melyben legalább az alábbiakat kell rögzíteni:
* az átadás-átvétel időpontja és helye,
* Felek jelen lévő képviselőinek neve és beosztása,
* az átvétel megtagadásának az indoka,
* azon termék(ek) megnevezése, mennyisége, gyártási száma, amelynek átvételét Vevő megtagadta,
* Szállító képviselőjének az átvétel megtagadásával kapcsolatos esetleges észrevétele,
* a megismételt átadás-átvételi eljárás időpontja,
* Felek képviselőinek aláírása.
  1. Az átvétel megtagadása esetén az át nem vett termékekre Felek ismételt átadás-átvételi eljárást folytatnak le, melyre jelen 7. fejezet rendelkezéseit kell megfelelően alkalmazni azzal, hogy az ismételt átadás-átvétel időpontját Vevő jogosult meghatározni. Az ismételt sikertelen mennyiségi átvételt követően Vevő a meghiúsulás KM-ben és a Szerződésben meghatározott jogkövetkezményének alkalmazása mellett jogosult elállni a Szerződéstől.
  2. Bármely nem szerződésszerű teljesítés jogi fenntartás nélküli elfogadása Vevő részéről nem értelmezhető joglemondásként azon igényekről, amelyek Vevőt a szerződésszegés következményeként megilletik. Vevő továbbá nem köteles vizsgálni azokat a tulajdonságokat, amelyek minőségét tanúsítják, illetőleg amelyekre a jótállás kiterjed.

1. **Teljesítésigazolás**
   1. Szállító a Szerződésben meghatározott feladatait teljesíti, ha a Szerződés 2. számú mellékletében felsorolt valamennyi termék átadás-átvétele sikeresen lezárult.

* 1. Vevő a sikeres átadás-átvételt követően a vételár kifizetésére irányadó jogszabályokat figyelembe véve kiállítja a teljesítésigazolást (melynek mintáját a Szerződés 3. számú melléklete tartalmazza).
  2. Vevő a teljesítésigazolás kiállítását mindaddig megtagadhatja, míg Szállító a teljesítésigazolás kiállításához szükséges, valamennyi terméket, illetve a Szerződésben meghatározott dokumentumokat Szállító le nem szállítja, át nem adja.
  3. Szállító a teljesítést követően 5 (öt) napon belül köteles a DKR-ben kezdeményezni (rögzíteni) a teljesítési folyamatban bekövetkezett változást, amit a Vevő a DKR-ben 5 (öt) napon belül köteles visszaigazolni. A visszaigazolás lehet jóváhagyás, illetve visszaküldés (amennyiben a teljesítés nem felelt meg a Szerződésben foglaltaknak). Amennyiben Vevő elmulasztja a visszaigazolást, akkor a DKR automatikusan „teljesítve” státuszba fogja állítani a folyamat státuszát.
  4. Vevőnek – Szállító kezdeményezése előtt - lehetősége van a „teljesítve” státuszt rögzíteni a DKR-ben, amennyiben a teljesítést elfogadta.

1. **Jótállás, felhasználói jogok és jogszavatosság**
   1. Szállító a Szerződés keretében leszállított termékekre a KM-ben és az ajánlatában meghatározottak szerinti jótállást vállal. A jótállási idő kezdete a termék átvételének az időpontja.
   2. A jótállási kötelezettség teljesítésével kapcsolatos valamennyi költséget Szállító viseli.
   3. Szállító szavatolja, hogy a Szerződés szerinti, a Vevőnek szállítandó valamennyi termék teljesítésére – a Szerződés szerinti tartalommal és terjedelemben – jogosult és/vagy jogosított. Szállító szavatolja továbbá, hogy harmadik személynek nincs olyan joga, így különösen szellemi alkotásokra (szellemi tulajdonjogra) vonatkozó joga (pl. szerzői joga, szabadalma vagy védjegye), amely Vevőnek a Szerződésben meghatározott jogait korlátozná, vagy megakadályozná (jogszavatossági vállalás). Jelen pontban meghatározott felelősségvállalás Szállítót a Szerződés megszűnését követően is terheli. Egyebekben a valóságnak meg nem felelő jogszavatossági nyilatkozat esetén a Vevő - a kártérítési igényének fenntartása és a meghiúsulás jogkövetkezményeinek alkalmazása mellett - a Szerződést azonnali hatállyal jogosult felmondani.
   4. Amennyiben harmadik személy Szállító felelősségi körébe eső jogsértésből következően szabadalom, szerzői jog, védjegyoltalom vagy más, szellemi tulajdonjog megsértése miatt, illetve egyéb jogcímen pert indít, Vevő köteles Szállítót perbe hívni, Szállító pedig köteles a perbehívást elfogadni. Szállító jogszavatossági kötelezettsége megszegése esetén minden szerzői jogi, szabadalmi és egyéb harmadik fél általi jogszerű követelés kielégítését magára vállalja. Szállító továbbá köteles megtéríteni Vevő minden olyan kárát, amely őt Szállító valóságnak nem megfelelő jogszavatossági nyilatkozata miatt érik.
2. **Szerződésszegés, szerződést biztosító mellékkötelezettségek**
   1. Amennyiben a Szerződésben meghatározott határidőig Szállítónak felróható okból a Szerződés 2. számú mellékletben meghatározott termékek, illetve dokumentumok átadás-átvétele nem fejeződik be sikeresen, Szállító – az erre okot adó körülmény jellegétől (késedelem, hibás teljesítés vagy meghiúsulás) függően – késedelmi, hibás teljesítési vagy meghiúsulási kötbér fizetésére köteles.
   2. A késedelemi kötbér mértéke: a késedelem 1-10. napja alatt napi 0,5%, a késedelem 11. napjától napi 1% mértékű. A késedelmi kötbér maximális mértéke 20 %. A késedelmi kötbér alapja a késedelmesen teljesített mennyiség nettó értéke.
   3. A hibás teljesítési kötbér mértéke: 20%. A hibás teljesítési kötbér alapja a hibásan teljesített mennyiség nettó értéke. A Ptk. 6:187. § (2) bekezdésének alkalmazását Felek kifejezetten kizárják, akként, hogy Vevő a szavatossági igény *(pl. termék kijavításának kérése, kicserélése)* érvényesítésére kitűzött határidő eredménytelen eltelte esetén hibás teljesítés miatti kötbérigényét is érvényesítheti.
   4. A Szerződés olyan okból történő meghiúsulása esetén, amelyért Szállító felelős, Szállító meghiúsulási kötbér fizetésére köteles, melynek mértéke a Szerződés nettó értékének 25 %-a. A szerződés meghiúsultnak tekintendő, amennyiben Vevő Szállító súlyos szerződésszegése miatt a Szerződést azonnali hatállyal felmondja vagy Vevő a Szerződéstől Szállító súlyos szerződésszegése miatt eláll.
   5. Felek rögzítik, hogy figyelemmel a KM X.2.2. pontjára, ugyanazon kötbéralap tekintetében csak egy kötbér alkalmazható.
   6. Vevő a kötbérigényről kötbérértesítőt állít ki, melynek összegét jogosult a Szállítót megillető díjba beszámítani. Vevő jogosult az esedékessé vált kötbér összegét a díjból visszatartani a Kbt. szabályainak betartásával.
   7. Szállító tudomásul veszi, hogy a Vevő jogosult a kötbért meghaladó kárának érvényesítésére, illetve, hogy a késedelmi illetőleg hibás teljesítési kötbér megfizetése nem mentesíti a teljesítés alól.
   8. A kötbérigények érvényesítése nem zárja ki a szerződésszegésből eredő egyéb igények érvényesítésének lehetőségét.
3. **Szerződés módosítása, megszüntetése és megszűnése**
   1. A Szerződés rendes felmondással nem szüntethető meg.
   2. Felek a Szerződést kizárólag a Kbt. 141. §-ban foglaltak figyelembevételével és kizárólag írásban módosíthatják, figyelemmel a 301/2018. (XII. 27.) Korm. rendelet szerződés módosításra vonatkozó előírásaira is.
   3. Vevő jogosult Szállító súlyos szerződésszegése esetén Szállítóhoz intézett írásbeli értesítésével a szerződést azonnali hatállyal felmondani. Súlyos szerződésszegésnek minősül különösen, ha:
   4. Szállító a teljesítést jogos ok nélkül megtagadja,
   5. a kiszabottkötbérek értéke eléri meghiúsulási kötbér mértékét,
   6. jelen szerződés 10.4. pontjában szabályozott esetben,
   7. Szállító valamely – az a)-c) pontban nem nevesített – Szerződésben meghatározott kötelezettségének szerződésszerű teljesítését saját érdekkörében felmerült okból elmulasztja és azt Vevő erre vonatkozó felszólítása ellenére, Vevő által megadott határidőre sem teljesíti.
   8. Bármelyik Fél jogosult a Szerződést azonnali hatállyal felmondani abban az esetben, ha a másik Fél ellen jogerősen felszámolási eljárást rendeltek el vagy, ha a másik Fél végelszámolással történő megszűnését határozta el.
   9. Szállító Vevő súlyos szerződésszegése esetén jogosult a Szerződést Vevőhöz intézett írásbeli értesítésével azonnali hatállyal felmondani. Súlyos szerződésszegést követ el Vevő különösen, ha a Szerződésben meghatározott fizetési kötelezettségének Szállító írásos felszólítása ellenére, az abban megadott határidőig nem tesz eleget.
   10. Az azonnali hatályú felmondásról írásban kell értesíteni a másik Felet. A Szerződés megszűnésének időpontja a felmondásról szóló értesítés kézbesítésének napja.
   11. Az azonnali hatályú felmondás a jótállás hatályát nem érinti.
   12. Vevő köteles a Szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy Szállító tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   13. Vevő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon -, ha
4. Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel;
5. Szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
6. **Titoktartás**
   1. Szállító vállalja, hogy a közpénzek felhasználásának nyilvánosságáról szóló szabályozásnak megfelelően üzleti titok címen nem tagadja meg a tájékoztatást a Szerződés lényeges tartalmáról.
   2. Felek kötelesek a Szerződés teljesítése során a másik Féllel kapcsolatban tudomásukra jutott információkat, adatokat, valamint tényeket bizalmasan kezelni, azokat nyilvánosságra nem hozhatják, illetéktelen harmadik személy részére hozzáférhetővé nem tehetik azzal, hogy egyik Fél sem akadályozhatja meg a másikat olyan információ kiadásában, amelyet valamely hatósági vagy bírósági eljárás vagy törvényi előírás tesz szükségessé.
   3. Amennyiben a Szerződés teljesítésével kapcsolatban Szállítónak harmadik személy számára valamely információt kell kiadnia, azt kizárólag Vevő előzetes írásos hozzájárulásával teheti meg.
   4. Felek megállapodnak, hogy jelen pont alkalmazása szempontjából nem minősülnek harmadik félnek Szállító által szerződésszerűen igénybe vett alvállalkozók, feltéve, hogy a Szerződésben való közreműködésük előtt titoktartási nyilatkozatot írnak alá és adnak át Vevőnek.
   5. Szállító teljes felelősséggel tartozik a titoktartási kötelezettségének megsértéséből eredő károkért és tudomásul veszi és elfogadja, hogy a titoktartási kötelezettség megszegése esetén a Vevő jogosult – választása szerint - a Szerződéstől elállni vagy a Szerződést azonnali hatállyal felmondani.
7. **Felek közötti kapcsolattartás**
   1. A Szerződésben Felek szakmai kapcsolattartásra kijelölt képviselői:

|  |  |
| --- | --- |
| Vevő részéről kapcsolattartásra jogosult |  |
| Neve: |  |
| Beosztása: |  |
| Levelezési címe: |  |
| Telefonszáma: |  |
| Mobiltelefon száma: |  |
| e-mail címe: |  |

|  |  |
| --- | --- |
| Szállító részéről kapcsolattartásra jogosult |  |
| Neve: |  |
| Beosztása: |  |
| Levelezési címe: |  |
| Telefonszáma: |  |
| Mobiltelefon száma: |  |
| e-mail címe: |  |

A Szerződésben Vevő részéről teljesítés igazolására jogosult személy:

|  |  |
| --- | --- |
| Vevő részéről teljesítés igazolására jogosult |  |
| Neve: |  |
| Beosztása: |  |
| Levelezési címe: |  |
| Telefonszáma: |  |
| Mobiltelefon száma: |  |
| e-mail címe: |  |

Felek jelen pontban meghatározott kapcsolattartóik útján tartják a Szerződés teljesítése során a kapcsolatot. Bármelyik Fél jogosult kapcsolattartója/teljesítésigazolója személyét megváltoztatni. Felek megállapodnak, hogy a kapcsolattartók, teljesítésigazoló személyében bekövetkező változás nem igényel szerződésmódosítást, elegendő arról a másik Felet írásban tájékoztatni. A kapcsolattartó/teljesítésigazoló személyében bekövetkezett változás a másik Féllel való szerződésszerű közléstől hatályos. A kapcsolattartó személyek a szerződésmódosításra nem jogosultak.

* 1. Felek rögzítik, hogy minden, a Szerződés teljesítésével kapcsolatos nyilatkozatot vagy egyéb értesítést (a továbbiakban: értesítés) szerződésszerűen küldenek meg egymásnak. Szerződésszerű megküldésnek minősül, az írásban és
* írásban igazolt személyes átadással,
* tértivevényes ajánlott levélben,
* elektronikus aláírással ellátott visszaigazolt e-mailben vagy
* visszaigazolt telefax útján – megküldött értesítés.
  1. Az e-mail vagy telefax útján történő kézbesítés esetén az értesítés akkor válik joghatályossá, amikor a címzett azt igazoltan kézhez vette, arról automatikus vagy kifejezett visszaigazolás érkezett. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át, az iratot – az ellenkező bizonyításáig – a feladás napját követő ötödik munkanapon kell kézbesítettnek tekinteni.
  2. Felek megállapodnak, hogy a postai utat kizárólag a szerződésszegéssel, valamint a Szerződés megszüntetésével kapcsolatos értesítések megküldésére veszik igénybe. Jelen pontban meghatározott esetekben azonban a kézbesítés kizárólag postai úton (tértivevényes ajánlott levélben) vagy írásban igazolt személyes átadással történhet.
  3. Felek rögzítik, hogy rendelkeznek az adatvédelmi jogszabályok által előírt felhatalmazással a Szerződésben és annak mellékleteiben rögzített kapcsolattartói személyes adatok kezelésére. Felek kijelentik, hogy a szükséges és előírt, előzetes tájékoztatást megadták a Szerződésben megnevezett munkavállalóiknak arról, hogy személyes adatukat (név, e-mail, adott esetben a hozzájuk köthető telefonos, faxos elérhetőség) a Szerződéssel összefüggésben, a Felek közötti kapcsolattartás érdekében, a Szerződés megszűnésének időpontjáig – amennyiben a Szerződés időtartama alatt a kapcsolattartó személye változik, úgy e változás hatályba lépéséig - az őket foglalkoztató Fél a fentebb írt körben és célból használhatja, és a másik Félnek ugyanezen célból és feltételekkel történő használat érdekében továbbíthatja. Felek kijelentik, hogy a munkavállalóik jelen pontban hivatkozott adatkezelésről szóló tájékoztatásában kitértek arra, hogy a Szerződésre vonatkozó kötelező iratmegőrzés időtartama alatt fenti személyes adataik a Felek dokumentumkezelő rendszerében eltárolásra, illetve jogszabály által szabályozott hatósági, bírósági eljárás során az eljáró szerv részére megküldésre kerülhetnek.
  4. Felek rögzítik, hogy a Szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

1. **Vis maior**
   1. Felek mentesülnek a Szerződés megszegésének következményei alól, amennyiben a szerződésszerű teljesítést érdekkörükön kívül álló, előre nem látható elháríthatatlan esemény, cselekmény, fizikailag vagy más módon gátolja. Felek ilyen vis maior eseménynek tekintik különösen a természeti és más katasztrófákat, (pl. villámcsapás, földrengés, árvíz, tűzvész, robbanás, járvány), háborús vagy más konfliktusokat (zendülés, rendzavarás, zavargások, forradalom, államcsíny, polgárháború, terrorcselekmények), embargót, stb.
   2. A vis maiorra hivatkozó Felet terheli annak bizonyítása, hogy a vis maior eseménynek közvetlen összefüggésben állnak tevékenységével, illetve, hogy a vis maior események szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.
   3. Olyan mértékben és amennyiben a Szerződés feltételeinek vagy rendelkezéseinek bármelyik Fél által történő teljesítése vis maiornak minősülő okból részben vagy egészben lehetetlenné válik a másik Fél írásban történő értesítésével a Szerződés a vis maiorral érintett részeinek teljesítése az akadályozottság megszűntéig felfüggeszthető.
   4. A Szerződés szerinti teljesítésben akadályozott Fél köteles minden tőle telhetőt megtenni annak érdekében, hogy az akadályoztatást megszüntesse.
   5. Amennyiben vis maior miatt a Szerződésben foglalt határidők nem teljesíthetőek, erről Szállító köteles Vevőt írásban tájékoztatni és a tájékoztatás alapján Felek kötelesek egyeztetni egymással a szerződés teljesítésének további módjáról. Amennyiben a Vevő egyéb irányú írásos utasítást nem ad, Szállítónak tovább kell teljesítenie szerződéses kötelezettségeit, amennyiben az ésszerűen lehetséges, és meg kell keresnie minden ésszerű alternatív módot a teljesítésre.
   6. Amennyiben a vis maior időtartama meghaladja a 30 (harminc) napot, a Vevőnek jogában áll a szerződést írásban felmondani, vagy ha a szerződés felbontása lehetséges, a szerződéstől írásbeli jognyilatkozattal elállni. Ez esetben mindkét Fél maga viseli a vis maior miatt felmerült kárát
2. **Egyéb rendelkezések, a szerződés tartalmának értelmezése**
   1. Amennyiben a Szerződés bármely rendelkezése eltérő törvényi szabályozás folytán érvénytelenné válna, úgy ezen tény a Szerződés többi rendelkezésének érvényességét nem érinti.
   2. Szállítónak és a Vevőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, mely közöttük a Szerződés keretében felmerült. Minden ezzel kapcsolatos tényről, akadályozó körülményről a Felek kölcsönösen kötelesek egymást írásban tájékoztatni.
   3. Ha Felek közvetlen tárgyalások megkezdésétől számított 30 (harminc) napon belül nem tudják megoldani a Szerződés alapján vagy ezzel összefüggésben keletkezett jogvitájukat, úgy a jogvita elbírálására a rendes bírósági fórumokat választják.
   4. A Szerződésben nem szabályozott kérdésekben a magyar jog rendelkezései az irányadók.
   5. A Szerződés, annak mellékletei, a KM, valamint a közbeszerzési eljárás dokumentumai Felek megegyezését teljes egészében tartalmazzák. Felek a Szerződés aláírásával annak rendelkezéseit magukra nézve kötelező érvényűnek fogadják el.
   6. Ha bármelyik Fél egy vagy több esetben nem ragaszkodik a Szerződésben meghatározott valamely jog, jogorvoslat vagy választás gyakorlásához, az nem jelenti azt, hogy ugyanannak a feltételnek a jövőbeni teljesítéséről, vagy ugyan azon jog jövőbeni gyakorlásáról is le fog mondani, vagy a követeléseitől el fog állni. A Szerződésből fakadó vagy ahhoz kapcsolódó bármilyen jogról történő lemondás csak erre vonatkozó kifejezett írásbeli nyilatkozat esetén érvényes.
   7. A Szerződés főszövegének és mellékleteinek ellentmondása esetén a szerződés fő szövegének rendelkezését kell alkalmazni.
   8. A Szerződésben nem szabályozott kérdésekben, valamint bármely, a teljesítéssel kapcsolatos ellentmondás esetén a KM, illetve annak mellékletei, vonatkozó rendelkezései, továbbá Magyarország mindenkor hatályos jogszabályai irányadók. Jelen szerződés a KM-ben meghatározottakkal ellentétes rendelkezéseket nem tartalmazhat. Ellenkező esetben a KM-mel ellentétes szerződéses rendelkezés helyébe automatikusan, minden egyéb jogcselekmény (különösen szerződésmódosítás) nélkül a KM vonatkozó rendelkezése lép.
   9. Ha valamely kötelezően alkalmazandó jogszabály akként rendelkezik, hogy valamely kikötés, feltétel vagy más rendelkezés a Szerződés részét képezi és a Szerződés szövegszerűen a kötelező tartalmi elemeket nem tartalmazza, akkor az adott rendelkezés minden egyéb jogcselekmény (különösen szerződésmódosítás) nélkül a Szerződés részét képezi.

A Szerződés elválaszthatatlan részét képezi a KM, továbbá az alábbi mellékletek:

1. számú melléklet: Műszaki leírás

2. számú melléklet: Megrendelt termék- és árlista

3. számú melléklet: Teljesítés igazolás mintája

4. számú melléklet: Szállító átláthatósági nyilatkozata (minta)

5. számú melléklet: KM teljesülésigazolás

A Szerződést a felek áttanulmányozás és értelmezés után, mint szándékukkal és ügyleti akaratukkal mindenben megegyezőt […] eredeti példányban jóváhagyólag írják alá.

Dátum: ……………, 20…………….

|  |  |
| --- | --- |
| **…** | **…** |
| Aláírás:  …………………………….  Képviseli: **…**  (titulus)  P.H. | Aláírás:  …………………………….  Képviseli: **…**  (titulus)  P.H. |
| *Vevő* | *Szállító* |

1. A keretmegállapodás megkötésére irányuló eljárásban közös ajánlatot tevő ajánlattevők közösen kötelesek szerződést kötni. A szöveg a közös ajánlattevők száma szerint bővítendő. [↑](#footnote-ref-2)
2. Szükség esetén, megfelelő pontosítással alkalmazandó. [↑](#footnote-ref-3)
3. Saját forrásból vagy Európai Uniós forrás felhasználásával [↑](#footnote-ref-4)
4. Csak akkor kötelező szerepeltetni, ha a beszerzés európai uniós forrás felhasználásával valósul meg. [↑](#footnote-ref-5)